EkBass/fiwiki-20250220-pages-articles huggingface dataset:
Leena Luostarinen

Leena Estelle Luostarinen (15. toukokuuta 1949 Pori - 28\. heinäkuuta 2013 Helsinki)Kuka kukin on 2007, Otava 2006 oli suomalainen taidemaalari. ==Taiteellinen tuotanto== Luostarisen maalausten aihepiiri ja toteutus välittävät taiteilijan omia tunnetiloja ja kokemusmaailmaa. Hänen tuotantonsa edustaa persoonallisella tavalla yleiseurooppalaista ekspressionismia. Luostarisen ensinäyttely oli 1973 Helsingissä.Kuvataiteilijamatrikkeli Luostarinen erottui yhdessä Marika Mäkelän kanssa 1970-luvun lopulla Suomen maalaustaiteen valtavirrasta poikkeavilla, uusekspressionistisilla maalauksillaan, joita voidaan osin luonnehtia myös postmoderneiksi. Luostarisen maalaukset eivät esitä suoraa tarinaa, vaan keskeisimpinä elementteinä ovat tila ja tunnelma. Hänen maalauksissa käsittelemistään aiheista tunnetuimpiin kuuluvat suurikokoiset, uljasprofiiliset, lepäävät kissaeläimet.Naistaiteilijoiden nousu 1980-luvulla YLE sininen laulu Muita aiheita ovat iibislinnut, sfinksit ja kukat.Mikko Oranen Leena Luostarinen – Mestari vailla vertaa Skenet 2003 Luostarinen oli Helsingin juhlaviikkojen Vuoden taiteilija 1988. Hän toimi myös maalauksen professorina Kuvataideakatemiassa. ==Palkinnot ja tunnustukset== * 1973 Valtion taiteilijapalkinto * 1974 Nuorten näyttelyn dukaattipalkinto * 1981 Suomen Taiteilijaseuran palkinto * 1985–1986 Fulbright-stipendi * 1988 Vuoden Taiteilija, Helsingin juhlaviikot * 1995 Pro Finlandia -mitali * 1995 Valtion 15-vuotisapuraha * 2013 Valtion taiteilijaeläke == Hautamuistomerkki == thumb|Matti Peltokankaan Leena Luostarisen hautamuistomerkki. Luostarinen kuoli vuonna 2013 sairauteen. Leena Luostarisen hautamuistomerkki, joka on Matti Peltokankaan suunnittelema, valmistui Hietaniemen hautausmaalle vuonna 2018. Muistomerkki on pronssiveistos, joka lepää hautakiven päällä ja esittää lepäävää kissaeläintä. Muistomerkki sijaitsee Hietaniemen hautausmaan uudella alueella kappelin läheisyydessä, korttelissa 12, rivi 7, paikka 374. ==Lähteet== ==Aiheesta muualla== * * * Luokka:Suomalaiset taidemaalarit Luokka:Pro Finlandia -palkitut Luokka: Suomalaiset professorit Luokka:Vuonna 1949 syntyneet Luokka:Vuonna 2013 kuolleet
Motu One (Seurasaaret)

Motu One on pieni asumaton saariryhmä Suojanpuoleisilla saarilla Tyynellämerellä. Saarien nimi tarkoittaa hiekkasaarta. Motu Onea kutsutaan myös Bellinghauseniksi Fabian Gottlieb von Bellingshausenin mukaan, jonka nimen tutkimusmatkailija Otto von Kotzebue antoi saarille. Saaria ei tule sekoittaa Atlantilla sijaitsevaan Bellingshausenin saareen. == Lähteet == Luokka:Tahiti
Sakilaiset

Sakilaiset olivat kaupunkiin asettuneita 1900-luvun alun työläisnuoria, oman aikansa jengiläisiä. Nimitystä käytetään erityisesti Helsingin Kallion ja Sörnäisten nuorista rahvaasta, katujen kundeista, sälleistä, jotka muodostivat vetelehtiviä nuorisojengejä. Sakilaisia pitivät koossa yhteiset riitit, pukeutuminen, kieli ja helposti tunnistettava äänekäs ja väkivaltainen käyttäytyminen. Yhteiskunnalliselta taustaltaan sakilaiset olivat siis alinta sosiaalista kerrostumaa, sekatyömiehiä, kengänkiillottajia, lehdenmyyjiä tai kokonaan toimettomia pikkurikollisia. Lisäansioita he saivat paitsi pikkurikollisuudesta kuten varkauksista, myös enemmän tai vähemmän vakituisesta viinan myynnistä. Termi "sakilainen" perustuu joukkoa tai jengiä tarkoittavan sakki-sanan murteelliseen saki-muotoon. Sakilaisten kulttuuri pohjautui paljon Pariisin väkivaltaisten "apassien", Les Apaches-jengien tapoihin. Sakilaisuus oli hyvin maskuliinista, naisten asema oli esineellistynyt. Heihin kohdistettiin väkivaltaa, mutta he toisaalta saattoivat osaltaan ylläpitää hegemonista maskuliinisuutta ja turvautua väkivaltaan itsekin. Oma tanssimuoto, ajankohdan normeihin nähden eroottissävyinen pisto, ilmensi sakilaisten arvoja. Sakilaisuuden vastavoimana ilmeni yhdistystoiminta, jonka kautta nuoria ohjattiin harrastuksiin, kuten vapaapalokuntiin, urheiluseuroihin ja harrastajateatteriin. ==Lähteet== * * ===Viitteet=== ==Aiheesta muualla== * * * Raoul af Hällström : Apaasheja ja sakilaisia, Suomen Kuvalehti, 18.05.1929, nro 20, s. 36, Kansalliskirjaston digitaaliset aineistot Luokka:Suomen asutus- ja yhteiskuntahistoria Luokka:Nuorisokulttuuri
Magnus Uggla Band sjunger schlagers

Magnus Uggla Band sjunger schlagers on ruotsalaisen Magnus Uggla Bandin vuonna 1979 julkaistu EP. Kaikki sen kappaleet ovat covereita, paitsi Johnny the Rucker, jonka on kirjoittanut Magnus Uggla ja Johan Langer. Yhtye osallistui kappaleella Melodifestivalen-laulukilpailuun vuonna 1979 ja sijoittui viimeiseksi 22 pisteellä. ==Kappalelista== Kappaleen perässä kappaleen alkuperäinen esittäjä. # Johnny the Rucker # Leva livet (Lill-Babs, alun perin Lesley Goren "It's My Party") # Ring ring (ABBA) # Mälarö kyrka (Sven Lindahl) ==Magnus Uggla Band== * Magnus Uggla (laulu) * Stanley "Jag är Sveriges enda rocktrummis" Larsson (rummut) * Plutten "Jag tar helt slut" Larson (basso) * Reg "Varför är det alltid jag som måste sjunga stämmor" Ward (saksofoni) * Gunnar "Per-Eriks brorsa" Hallin (kitara) ==Lähteet== * Magnus Uggla – The Uggly Strix-Site Luokka:Magnus Ugglan albumit Luokka:Vuoden 1979 albumit Luokka:Cover-albumit
Sirkka-Liisa Kivelä

Sirkka-Liisa Kivelä (o.s. Rusila, s. 14. tammikuuta 1947 Temmes) on Turun yliopiston yleislääketieteen emeritaprofessori ja Helsingin yliopiston geriatrisen lääkehoidon dosentti. Hän toimi Turun yliopiston professorina vuosina 2000–2011. Kivelä on tullut tunnetuksi muun muassa toimimisestaan asiantuntijana vanhustenhoidosta käydyssä julkisessa keskustelussa. Kivelä valmistui lääketieteen lisensiaatiksi Oulun yliopistosta 1971 ja väitteli lääketieteen ja kirurgian tohtoriksi Tampereen yliopistossa 1983. Hän toimi Posion terveyskeskuksen johtavana lääkärinä 1971–1981, Tampereen yliopiston apulaisopettajana 1981–1988, Oulun yliopiston apulaisprofessorina 1988–1990 ja yleislääketieteen professorina 1990–2000. Kivelä on johtanut useita laajoja kansallisia kliinis-epidemiologisia pitkittäistutkimuksia ja väestötasoisia interventiotutkimuksia. Hän on osallistunut kansainvälisiin EU-tasoisiin ja pohjoismaisiin tutkimusprojekteihin. Hänen tutkimuksensa käsittelevät iäkkäiden depressioita, kaatumisia ja niiden ehkäisyä, pahoinpitelyä, sepelvaltimotautia, lääkehoitoja ja palveluita. Kivelä on julkaissut yli 400 tieteellistä alkuperäisjulkaisua ja 12 oppi- tai tietokirjaa. Lisäksi hän on kirjoittanut useita oppikirja-artikkeleita ja lukuisia yleistajuisia artikkeleita. Hän on toiminut 19 väitöskirjatutkimuksen pääohjaajana ja 23 väitöskirjatutkimuksen ohjausryhmän aktiivisena jäsenenä. Sirkka-Liisa Kivelä on toiminut lääkintöhallituksen, sosiaalihallituksen, sosiaali- ja terveysministeriön, opetusministeriön sekä Eduskunnan asiantuntijana vanhustenhoidon ja gerontologian alueilla. Hän on ollut Suomen Akatemian kansanterveyden tutkimuksen jaoston ja gerontologisen tutkimuksen jaoston jäsen sekä lääketieteellisen toimikunnan jäsen. Hän toiminut jäsenenä ikääntymistä käsittelevässä ja sosiaali- ja terveyshallintoa ja -taloutta käsittelevässä valtakunnallisessa tutkijakoulussa. Vuonna 2006 hän toimi sosiaali- ja terveysministeriössä vanhustenhoidon ja geriatrisen hoidon kehittämisen selvityshenkilönä. Kivelä on ollut WHO:n ja EU:n asiantuntijana. Hän on toiminut EU:n Biomed 2- ja muidenkin ohjelmien arvioitsijana. Hän on ollut useiden vuosien ajana kansainvälisen International Psychogeriatric Assiociation yhdistyksen hallituksen jäsen. Toiminnastaan Kivelä on palkittu useilla tunnustus-ja kunniapalkinnoilla, joista tärkeimpiin kuuluvat Depressiotutkimuksen tunnustuspalkinto vuonna 1993, Eeva Jalavisto -kunniapalkinto vuonna 1998 ja Magda M. og Svend Aa Friederichs Mindelaget -säätiön Pohjoismainen kunniapalkinto yleislääketieteen tutkimuksen kehittämisestä vuonna 1999. Hän on saanut Suomen Valkoisen Ruusun 1. luokan ritarimerkin vuonna 2006. Suomen tietokirjailijat ry on palkinnut Kivelän Tietokirjailijapalkinnolla vuonna 2009. Vuonna 2010 hän on saanut valtion tiedonjulkistamispalkinnon. == Lähteet == == Aiheesta muualla == * Sirkka- Liisa Kivelä studiovieraana keskustelemassa vanhustenhoidon tilasta ja omaishoidosta, Flinkkilä & Tastula 24.2.2018 Luokka:Suomalaiset lääkärit Luokka:Turun yliopiston professorit Luokka:Oulun yliopiston professorit Luokka:Vuonna 1947 syntyneet Luokka:Elävät henkilöt Luokka:Suomalaiset professorit
Taru Rinne

Taru Rinne (s. 27. elokuuta 1968 Turku) on suomalainen uransa lopettanut karting-autoilija ja ratamoottoripyöräilijä. Hän on ensimmäinen nainen, joka on yltänyt MM-pisteille ratamoottoripyöräilyn maailmanmestaruussarjassa. Kansainvälinen Moottoriliitto FIM valitsi Taru Rinteen vuoden 2017 naismoottoripyöräilyn legendaksi ja hänet palkittiin FIM:n palkintogaalassa Andorrassa 26. marraskuuta 2017. ==Ura== ===Karting=== Rinne aloitti uransa karting-kuljettajana kilpailemalla tulevia formula-1 -kuljettajia Mika Häkkistä, Mika Saloa ja Jyrki Järvilehtoa vastaan. Hän voitti Suomen mestaruuden 85cc -luokassa ennen Häkkistä vuonna 1979, sijoittui seuraavana vuonna toiseksi Salon jälkeen - Häkkinen oli neljäs - ja taisteli vuonna 1981 jälleen Häkkistä vastaan sijoittuen tämän jälkeen toiseksi. Vuonna 1982 Rinne voitti taas mestaruuden Häkkisen ollessa toinen. 1983 Rinne sijoittui niin ikään ensimmäiseksi loppupisteissä, mutta hylättiin viimeisessä kilpailussa sääntöjen vastaisen bensiinin vuoksi, ja mestaruus meni Häkkiselle. Lisäksi Rinne sai vuoden ajokiellon, joka päätti hänen lupaavan karting-uransa. ===Ratamoottoripyöräily=== Huolimatta menestyksestään nelipyöräisellä Taru Rinne vaihtoi moottoripyöriin ja kilpaili ensi kerran road racingin MM- sarjassa vuonna 1988. Hän sijoittui Hondallaan toiseksi 125-kuutioisten Hockenheimin GP:n aika-ajossa vuonna 1989 ja johti osan kilpailua. Rinne sijoittui lopulta seitsemänneksi parantaen yhdellä sijalla aiempaa parastaan, Assenin kahdeksatta sijaa. Tämä jäi hänen parhaaksi sijoituksekseen, sillä Rinne joutui pahaan onnettomuuteen Paul Ricardin kilpailussa. Hän toipui ajokuntoon, mutta sai kirjeen Bernie Ecclestonelta, joka tuohon aikaan päätti, ketkä saavat osallistua sarjaan. Kirjeessä sanottiin, ettei Rinne ole mukana MM-sarjassa seuraavana vuonna. Tämä lopetti hänen uransa huipputasolla, ja Rinne sanoi myöhemmin kyseisen kirjeen olleen suurin pettymys hänen elämässään. ==Lähteet== ==Aiheesta muualla== * Mitä kuuluu Taru Rinne? Turun Sanomat 18.3.2001 Luokka:Suomalaiset ratamoottoripyöräilijät Luokka:Vuonna 1968 syntyneet Luokka:Elävät henkilöt
Edward Minoff

Edward Minoff on yhdysvaltalainen taidemaalari. Hän on yksi Grand Central Academy of Artin ohjaajista. Tyypillisiä hänen töidensä aiheita ovat asetelmat, maisemat, muotokuvat ja muut figuratiiviset aiheet. Minoff valmistui New Yorkin Tich School of artista. High schoolin ja Collegen aikana hän opiskeli Art Student Leaguessa New Yorkissa 1986-1989, School of Designissä, Vassar Collegessa 1990-1992 ja myöhemmin Drawing Academy of Atlanticissa. Hänen pääopintonsa tapahtuivat 1997-2002 Jacob Collinssin johdolla Water Street Atelierissa ja 2000-2001 Florence Academy of Artissa. ==Aiheesta muualla== *http://www.edwardminoff.com/index.html *http://www.classicist.org/grandcentralacademy/minoff.html Luokka:Yhdysvaltalaiset taidemaalarit Luokka:Syntymävuosi puuttuu Luokka:Elävät henkilöt
Leewardsaaret

Suojanpuoleiset saaret on Seurasaarten läntinen saariryhmä Ranskan Polynesiassa Tyynellämerellä. Siihen kuuluu viisi asuttua tuliperäistä saarta ja neljä asumatonta koralliatollia. Ensimmäisenä eurooppalaisena saarilla vieraili James Cook vuonna 1769. Ensimmäisellä matkallaan (hän kävi saarilla kahdesti) hän nimesi saaret Leewardsaariksi. Saarista tuli Ranskan protektoraatti 1843 ja siirtokunta 1880. Saaret ovat vuoristoisia ja tuliperäisiä. Tulivuoret ovat jo kauan sitten sammuneet ja eroosio on hävittänyt kraatterit miltei kokonaan. Kasvistoon kuuluvat kookospalmut, kairapalmut ja leipäpuut. Saarilla olevista eläimistä suurin osa on sikoja, rottia ja pieniä liskoja. Tärkeimmät vientituotteet ovat kopra, sokeri, rommi, kotilot ja vanilja. Tärkeimpiä energia- ja luonnonvaroja ovat myös kalastus, koboltti sekä vesivoima. Matkailu on erittäin tärkeä elinkeino. ==Saariryhmän saaret== *Raiatea *Huahine *Tahaa *Bora Bora *Tupai *Maupiti *Scilly *Mopelia *Motu One == Lähteet == Luokka:Tyynimeri Luokka:Ranskan Polynesian saaret
Tapani Rönnemaa

Erkki Tapani Rönnemaa (s. 18. joulukuuta 1947 Turku) onTurun yliopiston sisätautiopin professori. Hän toim vuodesta 2007 lähtien myös Turun yliopiston lääketieteellisen tiedekunnan dekaanina. Rönnemaa jäi eläkkeelle vuonna 2014. Rönnemaa on tutkinut muun muassa diabeteslääkkeiden vaikutuksia raskausaikana. == Lähteet == Luokka:Suomalaiset lääkärit Luokka:Turun yliopiston professorit Luokka:Vuonna 1947 syntyneet Luokka:Elävät henkilöt Luokka:Suomalaiset professorit
Rüsselsheim

Rüsselsheim on kaupunki Saksassa, Hessenin osavaltiossa. Se sijaitsee Mainjoen varrella, ja idässä sen naapuri on Frankfurt am Mainin suurkaupunki. Rüsselsheim on noin 60 000 asukkaallaan piirikuntansa Groß-Geraun suurin kaupunki. Pinta-alaltaan kaupunki on 58,3 neliökilometrin suuruinen. Asukastiheys kaupungissa on 1 020 as./km². Varhaisin maininta Rüsselsheimista historiallisissa teksteissä sijoittuu vuoden 830 tienoille. Nykyisin kaupunki tunnetaan muun muassa Opel-automerkistä. Opelin perustaja Adam Opel syntyi kaupungissa, ja Opelin ensimmäinen ja suurin tehdas sekä suunnittelukeskus sijaitsevat siellä. ==Lähteet== == Aiheesta muualla == * Viralliset sivut Luokka:Hessenin kunnat Luokka:Saksan kaupungit
Mopelia

Mopelia tai Maupihaa on atolli Seurasaarilla Ranskan Polynesiassa. Se kuuluu Suojanpuoleisiin saariin. Atolli on karkeasti 8 km leveä, ja sen laguuni on noin 40 m syvä. Atollin riutat mahdollistavat vain yhden pienen kulkureitin pois atollin länsipuolelta. Atollin itäosat ovat kapeaa, tiheään kasvanutta pienten saarien ketjua. Pääsaaren Motu Mopelian ja muiden saarten yhteispinta- ala on 2,6 km². Atollin ainoa kylä sijaitsee pääsaarella. Vuonna 2017 saaren asukasluku oli 20. Samuel Wallis löysi atollin 1767 yhdessä Motu Onen ja Fenua Uran kanssa. 1917 saarelle perustettiin Papetee company, jonka kolme työntekijää valmistivat kopraa, kasvattivat sikoja ja kanoja ja keräsivät kilpikonnia. Myöhemmin saarelle perustettiin toinen yritys, joka istutti saarille kookospalmuja. Ainakin osa-aikaisesta alkuperäisasutuksesta kertovat arkeologiset löydöt mm. kalastusvälineistä. == Lähteet == Luokka:Tahiti
The KMG's

The KMG's (Krazy Mess Groovers) on belgialainen funk-disko-musiikkia soittava yhtye. Yhtye syntyi kahden amerikkalaisen mustan musiikin ihailijan, Mr Scotchin ja Sexyfiren tavattua toisensa. Ensin he esiintyivät jazzduona, jonka jälkeen laajensivat kokoonpanoa torvilla (Whipesnappers), rytmisektiolla (Groove Brothers) ja taustalaulajalla (Lady Soulflower). Näin syntyi nykyinen KMG's. Yhtye on maininnut vaikutteikseen seuraavat yhtyeet/laulajat: Earth, Wind & Fire, Stevie Wonder, Kool & the Gang, Johnny Guitar Watson, Sly & The Family Stone, The Jacksons, Herbie Hancock ja Chic. == The KMG's Euroviisuissa == The KMG's osallistui vuoden 2007 Eurovision laulukilpailuun kappaleella LovePower, mutta putosi semifinaalissa. Valinnan Euroviisuihin osallistumisesta teki sisäisesti Belgian ranskankielinen yleisradioyhtiö RTBF. Koska Euroviisuissa esiintyjien määrä lavalla on rajattu kuuteen; ainoastaan Sexyfire, Mr Scotch, Mr French Kiss, Big Boss, Mr Cream ja Lady Soulflower pääsivät esiintymään. == Kokoonpano == The KMG's on kansainvälinen yhtye, sillä jäsenten juuria löytyy mm. Pakistanista, Ukrainasta, Vietnamista ja Puolasta. *Sexyfire (Wakas Ashiq) - laulu *Mr Scotch (Piotr Paluch) - kosketinsoitin *Mr French Kiss (Raphaël Hallez) - trumpetti *Big Boss (Tuan N'Guyen) - altto saksofoni *The Answer - pasuuna *Mr DeeBeeDeeBop - baritoni saksofoni *Captain Thunder - sähkökitara *Mr Cream (François Cremer) - rummut *Mr Y - laulu *Lady Soulflower (Chrystel Wautier) - laulu ==Lähteet== == Aiheesta muualla == *Virallinen kotisivu * *The Krazy Mess Groovers edustaa Belgiaa *Belgia luottaa funkiin ja rakkauden voimaan Luokka:Belgialaiset yhtyeet Luokka:Belgian euroviisuedustajat Luokka:Vuoden 2007 euroviisuedustajat
Pentti Virrankoski

Pentti Akseli Virrankoski (20. kesäkuuta 1929 Vancouver – 20. elokuuta 2023 TurkuEmeritusprofessori Pentti Virrankoski on kuollut. Ilkka-Pohjalainen 26.8.2023, s. 7.) oli suomalainen historiantutkija ja professori. Virrankoski oli Turun yliopiston Suomen historian apulaisprofessori vuodesta 1965 ja professori 1978–1992. Virrankoski oli laaja-alainen historian ja kulttuuriantropologian tutkija. Tunnustuksena teoksistaan hän on saanut Åbo Akademilta kunniatohtorin arvon 1988. Svenska litteratursällskapet i Finland on myöntänyt hänelle 1988 Kustaa III:n palkinnon ja Ruotsin akatemia 1996 Axel Hirschin palkinnon.Kuka kukin on 2007, s. 1124. Helsinki 2006. ISBN 951-1-20606-0 ==Tuotanto== * Suur-Kalajoen historia I. 1956. 442 s. (2. painos 1988.) * Kokkolan pitäjän yläosan historia. 1961. * Myyntiä varten harjoitettu kotiteollisuus Suomessa autonomian ajan alkupuolella (1809 – noin 1865). (Väitöskirja.) 1963. * Pohjois-Pohjanmaa ja Lappi 1600-luvulla: Pohjois- Poh­janmaan ja Lapin historia III. 1973. * Suomen taloushistoria kaskikaudesta atomiaikaan. 1975. * Pohjois-Amerikan intiaanit: Rio Granden pohjoispuolella asunei­den heimojen kulttuuri ja historia. 1977. - Uudistettu laitos 1994 nimellä Yhdysvaltain ja Kanadan intiaanit. * Kärryseppiä ja rekinikkareita. Ilmajoen ajokaluteollisuuden historia. 1981. * Anders Chydenius. Demokraattinen poliitikko valistuksen vuosisadalta. 1986. – Ruotsiksi: Anders Chydenius. Demokratisk politiker i upplysningens tid. 1995. * Karjala takaisin: Suhteet Venäjään terveiksi. 1994. * Käsitöistä leivän lisää: Suomen ansiokotiteollisuus 1865–1­944. 1994. * Yhdysvaltain ja Kanadan intiaanit: Intiaanikansojen kult­tuu­ri ja historia Rio Grandelta Yukonjoelle. 1994. * Pohjanlahden ja Suomenselän kansaa: Kahdeksan vuosisataa Keski-Pohjanmaan historiaa. 1997. 488 s. * Suomen historia. 2001. (2. painos 2009.) * Heikki Klemetti: Elämäntyö ja henkilökuva. 2004. * Laihinsa kukin kirnuaa ja yhtä palio voita saa: Kauhavan kansanperinnettä ja elämänmenoa. 2010. * Hyvien kirjojen vahvaa juomaa juoden: Kirjan historiaa Saarnaajan kirjasta Konstan kortteeriin. 2011. (Omakustanne.) * Suomen historia: Maa ja kansa kautta aikojen. 2012. * Historian professori ja laulajapoika: Kulttuurin kuvia suuren muutoksen ajalta. 2013. == Lähteet == == Aiheesta muualla == * Pentti Virrankosken muistokirjoitus Helsingin Sanomissa Luokka:Suomalaiset historioitsijat Luokka:Turun yliopiston professorit Luokka:Suomalaiset professorit Luokka:Vuonna 1929 syntyneet Luokka:Vuonna 2023 kuolleet
Louis-Joseph Gay-Lussac

Louis-Joseph Gay-Lussac (myös Joseph-Louis Gay-Lussac, 6. joulukuuta 1778 Saint-Léonard-de-Noblat – 9. toukokuuta 1850 Pariisi)Joseph-Louis Gay-Lussac oli ranskalainen fyysikko ja kemisti. Gay-Lussac tunnetaan erityisesti hänen mukaansa nimetystä Gay-Lussacin laista sekä alkoholin ja veden seosten tutkimuksista. Joissakin maissa käytetään niin sanottua Gay-Lussac-asteikkoa, joka kuvaa alkoholijuomien alkoholipitoisuutta. == Elämä == Gay-Lussac syntyi ranskalaisessa Saint-Léonard-de-Noblat’n kaupungissa. Opetuksensa hän sai kotona ja vasta vuonna 1794 hänet lähetettiin Pariisiin valmistautumaan opintoihinsa École polytechniquessa. Myöhemmin hän siirtyi opiskelemaan École nationale des ponts et chausséeseen ja pian siirron jälkeen hänestä tuli Claude Louis Berthollet’n apulainen. Gay-Lussac toimi Sorbonnessa fysiikan professorina vuosina 1808–1832 ja sen jälkeen kemian professorian Jardin des Plantes’ssa. Gay-Lussac meni naimisiin Geneviève-Marie-Joseph Rojot’n kanssa vuonna 1809. Pariskunnalle syntyi viisi lasta. == Tutkimukset ja kokeilut == Opettajansa Antoine-Laurent Lavoisierin tavoin Gay-Lussac oli kiinnostunut kaasujen ominaisuuksista. Hänen ensimmäisen suuren tutkimusprojektinsa tuloksena oli, että kaikkien kaasujen tilavuus muuttuu lämpötilanmuutoksissa samalla tavalla, jos paine on vakio (Charlesin laki). Gay-Lussac julkaisi periaatteen vuonna 1802, mutta periaate on kirjattu Jacques Charlesin nimiin, sillä tämä oli päätellyt saman asian 15 vuotta aikaisemmin, vaikkakaan ei julkaissut sitä. Vuonna 1804 Gay-Lussac nousi vetypallojen kannattelemana yli seitsemän kilometrin korkeuteen, ja mittasi painetta, lämpötilaa, kosteutta ja ilman koostumusta eri korkeuksilla. Hän teki samalla myös magneettisia havaintoja. Vuonna 1808 Gay-Lussac julkaisi tunnetun tuloksensa samassa paineessa ja lämpötilassa yhdistettyjen kaasujen tilavuuden säilymisestä. Tästä muotoutui Gay-Lussacin laki. Kemian alalla Gay-Lussac valmisti kaliumia ja booria, tutki klooria, jodia ja syaania sekä paransi rikkihapon valmistustapaa. == Katso myös == *Robert Boyle == Lähteet == == Aiheesta muualla == * Louis Joseph Gay-Lussac (1778 - 1850) Luokka:Ranskalaiset fyysikot Luokka:Ranskalaiset kemistit Luokka:Ranskan tiedeakatemian jäsenet Luokka:Vuonna 1778 syntyneet Luokka:Vuonna 1850 kuolleet
Merimiespihvi

Merimiespihvi on padassa hauduttamalla valmistettu liharuoka, jonka keskeisinä valmistusaineina ovat viipaloitu naudanliha, viipaloidut perunat ja sipuli. Mausteina käytetään muun muassa maustepippuria ja laakerinlehteä. Valmistuksessa perunat, lihaviipaleet ja sipulilohkot asetetaan kerroksittain pataan (alimmaisena ja päällimmäisenä peruna), ja joukkoon lisätään runsaasti nestettä, joka on tavallisesti olutta mutta myös lihalientä tai molempia. Naudanpaistin mureudesta riippuen sitä kannattaa hieman esikypsentää esimerkiksi pannulla. Hauduttaminen kestää 1–1,5 tuntia. Merimiespihvin lisäkkeiksi sopivat etikkapunajuuri ja maustekurkku. ==Lähteet== Luokka:Pataruoat Luokka:Liharuoat Luokka:Ruotsalainen keittiö Luokka:Suomalainen keittiö
Pohjoislahti

Pohjoislahti on kylä Keuruulla. Se sijaitsee kunnan eteläosassa kantatien 58 varrella Pohjoisjärven ja Keurusselän välisellä harjanteella. Pohjoislahdella on ala-aste, kirjakauppa, kaksi frisbeegolfrataa ja ravintola. Siellä toimii myös nuorisoseura ja kesäteatteri. Pohjoislahti kuuluu Jyväskylän Rallin ajoreittiin nimellä Pohjoisperän pikataival. == Lähteet == Luokka:Keuruun kylät
Sammy Davis

Sammy Davis voi tarkoittaa ainakin seuraavia: * Sammy Davis Jr., yhdysvaltalainen laulaja ja näyttelijä * Sammy Davis Sr., yhdysvaltalainen tanssija, yllä mainitun isä * Sammy Davis, brittiläinen kilpa-autoilija ja moottoriurheilutoimittaja * Sammy L. Davis, yhdysvaltalainen Medal of Honorilla palkittu sotilas
John Morra

John Morra (s. 1962) on yhdysvaltalainen, Mississippin osavaltiosta kotoisin oleva taidemaalari. Hän opettaa Grand Central Academy of Artissa. Tyypillinen Morran töiden aihe on asetelma, mutta hän tekee jonkin verran myös figuratiivisia aiheita. Hän maalaa käyttäen ainoastaan elävää mallia. Morra kasvoi eteläisessä Kaliforniassa ja valmistui taiteiden kandidaatiksi Westmount Collegesta Santa Barbarassa 1985 ja vuonna 1987 kandidaatiksi Kalifornian yliopistossa. Vuonna 1991 hän suoritti taiteiden maisterin tutkinnon New Yorkin yliopistossa. Vuodesta 2000 alkaen hän on ollut vieraileva ohjaaja Seattle Realist Academyssä ja vuodesta 2006 ohjaaja Grand Central Academy of Artissa. Hän on myös opettanut New York Academyssä, School of Visual Artsissa New Yorkissa ja Water Street Atelierissa Brooklynissä. == Taiteilijakuva == Morra on johtava hahmo amerikkalaisessa realistisessa taiteessa. Hän pyrkii jatkamaan amerikkalaisen realistisen asetelmamaalauksen perinnettä ja esittämään hienovaraisesti aseteltuina normaaleja, arkipäivän esineitä kukka-asetelma-aiheiden sijaan. Hänen maalauksissaan esiintyy muun muassa tehosekoittimia, mehupuristimia ja öljypurkkeja. Morra on kertonut, että häntä inspiroivat vanhat mestarit kuten Vermeer, Chardin ja Corot. Hänen töidensä kauneus perustuu taitavaan kompositioon ja värisommittelun käyttöön, kontrasteihin yksinkertaisten pintojen välillä. Kaikkein suurin huomio on tietenkin keskittynyt valon kulkuun. ==Aiheesta muualla== *http://www.johnmorrapainting.com/ *http://www.classicist.org/grandcentralacademy/morra.html Luokka:Yhdysvaltalaiset taidemaalarit Luokka:Vuonna 1962 syntyneet Luokka:Elävät henkilöt
Saarenmaan yliopistokeskus

Saarenmaan yliopistokeskus () on Turun yliopiston, neljän virolaisen yliopiston ja Saarenmaan maakunnan yhteinen yliopistokeskus. Yliopistokeskus on perustettu vuonna 1997 Kuressaareen. Yliopistokeskus järjestää myös koulutusta, mutta sen toiminnan painopiste on aluekehityksessä, jota toteutetaan muun muassa projektein. ==Jäsenyliopistot== Yliopistokeskuksen perustajajäseniä olivat Saarenmaan maakunnan lisäksi seuraavat yliopistot: *Tallinnan teknillinen yliopisto *Tallinnan yliopisto *Tarton yliopisto *Turun yliopisto *Viron maatalousyliopisto Lisäksi keskuksen toimintaan osallistuvat Latvian yliopisto, Riian teknillinen yliopisto, Kaunasin teknillinen yliopisto ja Klaipėdan yliopisto. ==Aiheesta muualla== *Ivika Laanet (11.10.2012) 15 aastat Ülikoolide Keskust Saaremaal sai kaante vahele (saartehaal.ee) *Saarenmaan yliopistokeskuksen kotisivu *Turun yliopiston ylläpitämä sivusto Saarenmaan yliopistokeskuksesta Luokka:Viron yliopistot Luokka:Turun yliopisto
Miinuskirja

Miinuskirja on Suomessa käytössä oleva lääkeostosten merkitsemistä varten tarkoitettu vihkonen, jonka voi ostaa apteekista. Apteekki merkitsee kirjaan tiedot lääkeostoksista (lähinnä ostopäivän ja ostosten loppusumman) siten, että sairausvakuutuslain mukaan korvattavat (Kela-korvaus) ja käsikauppalääkkeet on eritelty. Erillistä apteekin kassakuittia ei tällöin anneta. Miinuskirjan tarkoituksena on helpottaa asiakkaan lääkekustannusten seurantaa, koska lääkeostot ovat yhdessä paikassa ja erillisten apteekkikuittien keräilyä ja säilytystä ei tarvita. Miinuskirja oli alun perin tarkoitettu liitettäväksi veroilmoitukseen lääkekulujen verovähennysoikeuden selvittämiseksi. Kun sairauskulujen verovähennysoikeus poistettiin, miinuskirjan tarkoituksena on nykyään helpottaa lääkekulujen seurantaa ja tehdä erillisten apteekkikuittien keräily tarpeettomaksi. Kelassa on lääkeostosten ns. kattokorvauksen ylityksen yhteydessä esitettävä apteekkikuitti tai muu luotettava selvitys kustannuksista. Kattosumman ylittävä osuus maksetaan sille, joka on maksanut lääkeoston. Asiakkaan itsensä lisäksi maksajana voi olla työnantaja työterveyshuollon säännösten perusteella, sosiaalivirasto toimeentulotukena tai vakuutusyhtiö. Asiakkaan esittämä miinuskirja on luotettava selvitys hänen itsensä maksamista Kela- korvaukseen kuuluvista lääkeostoista. Vuonna 2016 lääkkeiden vuosiomavastuu (lääkekatto) on 610,37 euroa. Sen ylittävä osa korvataan kokonaan siten, että lääkekohtainen omavastuuosuus on 2,50 euroa. Kattosumma on kalenterivuosikohtainen ja koskee vain Kela-korvauksen piiriin kuuluvia lääkkeitä. Lääkekorvaukset tulevat suorakorvauksena apteekeissa sähköisen järjestelmän kautta. Asiakas maksaa vain lääkekohtaisen omavastuuosuuden, ja apteekki hakee Kelalta sairausvakuutuslain mukaisen osuuden. Suorakorvattuna voi ostaa korkeintaan kolmen kuukauden lääkeannoksen. == Lähteet == ==Aiheesta muualla== *Tohtori.fi: Kuinka seuraan lääkekustannuksia? Luokka:Farmasia Suomessa Luokka:Kansaneläkelaitos
Tallinnan teknillinen yliopisto

Tallinnan teknillinen yliopisto (lyhenne TTÜ, ) on Tallinnan vanhin ja Viron toiseksi suurin julkinen yliopisto. Yliopistossa on viisi tiedekuntaa, ja siellä opiskelee noin 10 000 opiskelijaa. Yliopiston historia ulottuu vuoteen 1918, jolloin yliopistoa edeltänyt akatemia perustettiin. Nykyisen nimensä yliopisto sai ennen neuvostomiehitystä vuonna 1938. == Historia == Yliopisto sai alkunsa syksyllä 1918, kun insinöörejä yhdistävä Viron teknillinen seura alkoi järjestää Tallinnassa tekniikan alan erikoiskursseja. Viron itsenäistymisen jälkeen insinöörien, arkkitehtien ja insinöörien tarve kasvoi ja näin 1919 syntyi korkeakoulu Tallinna Tehnikum. Yliopisto sai nykyisen nimensä Viron ensimmäisen itsenäisyyskauden aikana vuonna 1938. Toisen maailmansodan puhkeaminen keskeytti väliaikaisesti yliopiston toiminnan, jota jatkettiin kuitenkin sodan loppumisen jälkeen läpi koko miehityskauden. Yliopisto on ollut koko sen historian ajan julkinen yliopisto ja nykyisin sen toimintaa sääntelee yliopiston toiminnasta annettu laki Tallinna Tehnikaülikooli seadus. == Kansainvälisyys == Yliopisto on menestynyt kohtalaisen hyvin eri kansainvälisissä vertailuissa. THE-rankingin (Times Higher Education Ranking) mukaan yliopisto on kolmensadan parhaan Eurooppalaisen yliopiston joukossa ja QS-ranking (Quacquarelli Symonds) asetti yliopiston sijalle 328. Viron korkeakouluista yliopisto sijoittuu toiseksi heti Tarton yliopiston jälkeen. Viime vuosina yliopiston on profiloitunut kansainvälisesti ja merkittävästi panostanut kansainvälisiin ohjelmiin. Vuonna 2022 yliopiston opiskelijoista yli 12% oli kansainvälisiä opiskelijoita. Vertailun vuoksi vastaavaan aikaan Tarton yliopistossa kansainvälisiä opiskelijoita oli 8% ja Helsingin yliopistossa 6%. == Tiedekunnat == Yliopistossa toimii yhteensä viisi eri tiedekuntaa: * Insinööritieteiden tiedekunta * Kauppatieteiden tiedekunta * Informaatioteknologian tiedekunta * Luonnontieteellinen tiedekunta * Viron meriakatemia Nimestään huolimatta yliopistossa toimii kauppatieteiden tiedekunta, jossa on mahdollista opiskella kauppatieteitä, oikeustiedettä sekä hallintotieteitä. Viron meriakatemia keskittyy merenkäyntiin liittyvään tutkimukseen sekä koulutukseen ja on tiedekunnista uusin. == Opiskelijajärjestöt == Yliopistossa toimii erilaisia opiskelijayhdistyksiä kuten Kultuuriklubi sekä Filmiklubi sekä ainejärjestöjä kuten oikeustieteen opiskelijoiden yhdistys Õigus. Ainejärjestöt osallistuvat myös aktiivisesti kansainväliseen toimintaan ja kauppatieteiden ainejärjestö on mm. Nordiska Ekonomie Studerandes Union (NESU) jäsen. == Lähteet == Luokka:Viron yliopistot Luokka:Tallinnan oppilaitokset
Tallinnan yliopisto

Tallinnan yliopisto (lyhenne TÜ, viroksi Tallinna Ülikool) on Tallinnassa sijaitseva korkeakoulu, joka perustettiin vuonna 2005 pienempien korkeakoulujen fuusion tuloksena. Yliopiston kampus sijaitsee keskustassa sataman, Kadriorgin sekä presidentin virka-asunnon läheisyydessä. Yliopisto koostuu kuudesta tiedekunnasta, joissa opiskeli vuonna 2022 yhteensä 7124 opiskelijaa. == Historia ja opetus == Yliopisto perustettiin vuonna 2005, kun Baltian filmi, media ja taide-instituutti, Tallinnan pedagoginen instituutti, Tallinnan historian tutkimuslaitos sekä Viron akateeminen kirjasto yhdistyivät korkeakouluksi. Yliopistossa opiskeli vuonna 2022 yhteensä 7124 opiskelijaa ja sen henkilökunnan koko oli 458. Yliopistolla on 117 opinto-ohjelmaa, joista 22 on englanninkielisiä. Suurin osa opetuksesta on Tallinnassa, mutta yliopistolla on myös toimipiste Helsingissä. Yliopiston painopistealueita ovat mm. kestävä kehitys, valmentaminen akateemista uraa varten sekä yhteiskunnallisen dialogin lisääminen. == Kampus ja tiedekunnat == Yliopistossa on kuusi tiedekuntaa sekä kaksi itsenäistä laitosta. Tiedekunnat sekä laitokset tekevät tutkimusta muun muassa humanistisissa tieteissä, taiteessa ja luonnontieteissä. Tallinnan yliopisto jakautuu useisiin osakampuksiin, joista useimmat sijaitsevat Tallinnan keskustassa. Rakennuksilla on käytössä latinankieliset nimet. Yliopiston kampukseen kuuluvat seuraavat rakennukset: * Terra * Nova * Mare * Astra * Vita Terra (suom. ’maa’) on yliopiston päärakennus. Se valmistui 1938 ja on yliopiston vanhin rakennus. Novassa (’uusi’) sijaitsevat Baltian elokuva-, media-, taide- ja tiedotusopin instituutin tilat, ja rakennus vihittiin käyttöön vuonna 2012. Tiloissa sijaitsee mm. elokuvateatteri ja erilaisia kuvaohjelmatuotantoon liittyviä studioita. Vuonna 2006 valmistunut Mare (’meri’) on suunniteltu hyödyntämään auringonvalon läpäisyä rakennukseen. Astrassa (’tähti’) sijaitsevat yliopiston laboratoriotilat. Rakennus valmistui vuonna 2012. ==Kansainvälisyys== Tallinnan yliopisto tekee yhteistyötä 55 eri yliopiston kanssa yli 30 maassa ja sillä on yli 600 yliopiston kanssa Erasmus+ -yhteistyösopimus. Lisäksi yliopisto järjestää kesäkursseja, joihin osallistuu keskimäärin 300 opiskelijaa vuosittain 50 eri maasta. Yliopisto on ollut jäsenenä Euroopan unionin Horizon 2020 -ohjelmassa. Vuonna 2022 Tallinnan yliopisto sijoittui 1200 parhaan yliopiston joukkoon kansainvälisesti. Kansallisella tasolla yliopisto oli vuonna 2022 neljänneksi paras sijoittuen heti Tarton yliopiston, Tallinnan teknillisen yliopiston ja Viron maatalousyliopiston jälkeen korkeatasoisimmaksi. Tallinnan yliopistolla on sinfoniaorkesteri, monta palkittua kuoroa ja erinäisiä urheilu-, sekä tanssiryhmiä. Yliopiston mieskuoro on saanut erityisesti kansainvälistä huomiota, kun se voitti vuonna 2015 hopeaa arvostetussa Cornwallin kansainvälisessä mieskuorojen kilpailussa. Kilpailuun osallistui noin sata mieskuoroa ympäri maailmaa. ==Lähteet== ==Aiheesta muualla== * Tallinnan yliopiston verkkosivut Luokka:Viron yliopistot Luokka:Tallinnan oppilaitokset
Vivianin lause

Vivianin lause on geometrian teoreema, jonka mukaan tasasivuisen kolmion sivujen etäisyydet kolmion sisällä olevasta pisteestä ovat yhteenlaskettuna sama kuin kolmion korkeus. Kaava on nimetty italialaisen matemaatikon Vincenzo Vivianin mukaan. Luokka:Monikulmiot
Deportivo Alavés

Deportivo Alavés on espanjalainen jalkapalloseura Vitoria-Gasteizin kaupungista Baskimaalta. Seuran edustusjoukkue pelaa Espanjan korkeimmalla sarjatasolla Primera Divisiónissa. Alavés on pelannut Espanjan korkeimmalla sarjatasolla Primera Divisiónissa yhteensä 11 kautta vuosina 1930–1933, 1954–1956, 1998–2003 ja 2005–2006. Segunda Divisiónin ensimmäiseksi seura on sijoittunut kausilla 1929–1930, 1953–1954 ja 1997–1998. Kaudella 2000–2001 Alavés ylsi UEFA Cupin loppuotteluun, jonka Liverpool voitti lopulta 5–4 Alavésin tehtyä oman maalin jatkoajan 26. minuutilla. == Pelaajat == :Päivitetty 20. lokakuuta 2022. {| style="width: 250px;" Maalivahdit 1 Antonio Sivera 13 Jesús Owono 33 Adrián Rodríguez Giménez Puolustajat 2 Anderson Arroyo 3 Rubén Duarte 4 Aleksander Sedlar 5 Víctor Laguardia (c) 14 Nahuel Tenaglia 19 Nikola Maraš 22 Abdel Abqar 27 Javi López == Lähteet == == Aiheesta muualla == * Deportivo Alavésin sivusto Alaves Luokka:Álava
Ira Gershwin

Ira Gershwin (6. kesäkuuta 1896 New York, Yhdysvallat – 17. elokuuta 1983 Beverly Hills, Yhdysvallat) oli yhdysvaltalainen sanoittaja. Ira Gershwin on säveltäjä George Gershwinin isoveli, ja on laatinut sanat useisiin George Gershwinin musikaaleihiin ja Porgy and Bess -oopperaan. Ira oli perheen vanhin lapsi, häntä nuorempia lapsia perheessä olivat mm. Frances ja Arthur Gershwin. Georgen musikaalien lisäksi hän teki sanoja mm. Jerome Kernin, Kurt Weillin ja Harold Arlenin teoksiin. Ira Gershwinin tunnetuimpia musikaalisanoituksia ovat mm. Funny Face, Shall We Dance ja Porgy and Bess. == Aiheesta muualla == * Gershwin.com-sivusto Luokka:Grammy-palkinnon saajat Luokka:Yhdysvaltalaiset sanoittajat Luokka:Hollywood Walk of Fame Luokka:Vuonna 1896 syntyneet Luokka:Vuonna 1983 kuolleet Luokka:Songwriters Hall of Fame Luokka:Pulitzer- palkitut Luokka:Amerikanjuutalaiset
International University Audentes

International University Audentes (lyhenne IUA, viroksi Rahvusvaheline Ülikool Audentes) oli vuosina 1995–2009 Tallinnassa toiminut virolainen yksityinen yliopisto. Vuonna 2003 Audentesista tuli Viron suurin yksityinen yliopisto, kun vuonna 1995 perustetut Audentes Ülikool ja Concordia International University Estonia yhdistyivät. Yliopiston omisti AS Audenteshttp://www.audentes.eu/courses/vto/Int%20Student%20Guide_2008_09.pdf. Vuonna 2008 Audentes yhdistyi valtiollisen Tallinnan teknillisen yliopiston kanssa ja seuraavana vuonna yhdistyminen toteutettiin lopullisesti.http://www.audentes.eu/15855 . Opetuskielinä olivat englanti, viro ja venäjä. Yliopiston virkaatekevä rehtorina toimi psykologian tohtori Peeter Müürsepp. ==Opiskelu IUA:ssa== International University Audentes koostui oikeus-, kauppa- ja yhteiskuntatieteellisestä tiedekunnasta. Viroksi ja englanniksi oli mahdollista opiskella kaikissa kolmessa tiedekunnassa. Venäjäksi opetusta tarjottiin kauppatieteiden kandidaatti- ja maisteriohjelmissa. Yliopisto tarjosi opetusta alemmasta korkeakoulututkinnosta tohtorintutkintoonhttp://www.audentes.eu/10721 . Tutkinnot oli järjestelty omiksi kokonaisuuksikseen, ja ne jakautuivat kolmevuotiseen kandidaatin tutkintoon (180 ECTS) ja kaksivuotiseen maisterin tutkintoon (120 ECTS). ===Oikeustieteellinen tiedekunta=== Oikeustieteellinen tiedekunta tarjosi opetusta englanniksi ja viroksi kandidaatin ja maisterin tutkinnoissa. Opiskelu painottui Eurooppa- ja kansainväliseen oikeuteen. ===Kauppatieteellinen tiedekunta=== Kauppatieteellisen tiedekunnan opetustarjontaan kuuluivat kandidaatin ja maisterin tutkinnot englanniksi, viroksi ja venäjäksi. ===Valtiotieteellinen tiedekunta=== Valtiotieteellinen tiedekunta antoi opetusta englanniksi ja viroksi kandidaatti- ja maisteriohjelmissa. ===Tohtoritutkinnot=== IUA tarjosi mahdollisuutta tohtoriopintoihin kauppatieteellisessä ja valtiotieteellisessä tiedekunnassa. ===Avoin yliopisto=== Avoin yliopisto tarjosi opetusta opintopisteiden määrään perustuvalla veloituksella. ==Lähteet== ==Aiheesta muualla== *International University Audentes -kotisivu *Veridium Education *IUA Ylioppilaskunta Luokka:Viron yliopistot Luokka:Tallinnan oppilaitokset
Anaalirauhanen

thumb|Paise koiran oikeanpuoleisessa anaalirauhasessa Anaalirauhanen on petoeläinten ja muiden lihansyöjien parillinen rasvarauhanen, joka sijaitsee peräaukon uloimman ja sisemmän sulkijalihaksen välissä. Ihmisen anaalirauhanen saattaa joissain tapauksessa muuttua kirurgisesti hoidettavaksi peräsuoliavanteeksi (). Anaalirauhasten merkityksenä katsotaan olevan lähinnä lajinsisäinen viestintä ja itsepuolustus. Eräillä näätäeläimillä arvellaan anaalirauhaseritteen viestittävän sukupuolesta. Normaalisti anaalirauhasten erite tyhjenee ulostamisen yhteydessä, mutta jos eritys on kiihtynyt tai eritteen poistuminen on vaikeutunut voi anaalirauhasiin tulla erilaisia sairausoireita ja tulehduksia. Esimerkiksi koiran anaalirauhaset voivat turvota niin että ne haittaavat ulostamista. Ne voi tyhjentää käsin puristamalla. Anaalirauhasten kasvuun vaikuttaa myös keskeisesti ruokavalio. Joskus niihin saattaa tulla vakavampikin bakteeri-infektio kuten ajos eli paise, ja pahimmassa tapauksessa kuumeinen yleisinfektio, johon vaaditaan antibioottihoitoa. Anaalirauhaspaise voi puhjeta, mikä voi aiheuttaa eläimelle paljon kipua. Jos eläimellä on toistuvasti anaalirauhasongelmia, eläinlääkäri voi poistaa anaalirauhaset. == Lähteet == Luokka:Avoeritysrauhaset Luokka:Eläinlääketiede Luokka:Nisäkkäiden anatomia Luokka:Ruoansulatus Luokka:Kirurgia Luokka:Seulonnan keskeiset artikkelit
Pelastautumispuku

Pelastautumispuku (myös pelastuspuku) on vesitiivis, lämpöä eristävä kumista tai erityismateriaalista valmistettu koko kehon peittävä suojapuku. Nykyaikaiset pelastuspuvut valmistetaan samoista materiaaleista ja samoilla menetelmillä kuin sukelluksessa käytettävät kuivapuvut. Pukuja käytetään merellä, kun tehtävien laatu vaatii veden armoille asettautumista tai kauppalaivoilla uppoamisen vaaran uhatessa. Pääosaan puvuista liittyy oma kelluntajärjestelmä sekä kiinteät valjaat helikopteri- tai vinssinostoa varten. Pelastuspukujen ominaisuudet määritellään SOLAS ja CE normeissa. Kalastuksessa käytetään myös edullisempia ja vähemmän suojaavia kelluntapukuja. ==Aiheesta muualla== *http://www.eralehti.fi/nettiarkisto/pintakuteita-syysvesille-era.aspx Luokka:Palo- ja pelastustoimi
Stardust (yhtye)

Stardust oli lyhytaikainen ranskalainen elektronista musiikkia/housea soittava yhtye, johon kuului tuottajat Thomas Bangalter ja Alan Braxe ja laulaja Benjamin Diamond. He julkaisivat kesäkuussa 1998 "Music Sounds Better With You" -singlen, josta tuli suuri hitti. Music Sounds Better With You:llä käytettiin samplea Chaka Khanin kappaleesta Fate vuodelta 1981.Whitburn, Joel (2004). Hot Dance/Disco 1974-2003, (Record Research Inc.), page 244. Singlen on mainittu olevan myydyin house-musiikki single. Pian singlen julkaisun jälkeen Bangalterille tarjottiin kolmea miljoonaa dollaria palkkioksi kokonaisen Stardust levyn tuottamisesta, mutta Bangalter, Braxe ja Diamond eivät työskennelleet enää yhdessä. Diamond ja Braxe jatkoivat soolo-uriensa parissa ja Bangalter jatkoi yhteistyötään Guy-Manuel de Homem-Christon kanssa Daft Punkin Discovery albumin julkaisemiseksi samalla työskennellen myös muiden projektien kanssa. ==Listasijoituksia== Vuosi Single Paras listasijoitus Palkinnot Albumilta Ranska Australia Itävalta Irlanti Irish peak positions search Italia Italian peak positions in 1998 Alankomaat Norja Uusi-seelanti "The Music Sounds Better with You", in various singles charts Lescharts.com (Viitattu 10.02.2008) Ruotsi Sveitsi Espanja Billboard: Hits of the World, September 19, 1998 Englanti UK Singles Chart Chartstats.com (Viitattu 10.04.2008) Yhdysvallat Billboard [ Allmusic.com] (Viitattu 31.08.2008) 1998 "Music Sounds Better with You" 10 4 57 5 7 17 14 8 27 51 1 2 62 *Australia: Platinaa *Ranska: Hopeaa *UK: Platinaa ei albumilla "—" tarkoittaa julkaisua joka ei ollut listalla. ==Lähteet== Luokka:Ranskalaiset elektronisen musiikin yhtyeet Luokka:Ranskalaiset house-yhtyeet
Patricia Velásquez

Patricia Carola Velásquez Semprún (s. 31. tammikuuta 1971) on venezuelalainen näyttelijä ja malli. Velásquez syntyi Zuliassa, Venezuelassa. Nuorempana hän asui myös Meksikossa ja Ranskassa. Vuonna 2015 hän kertoi muistelmakirjassaan olevansa avoimesti lesbo. Hänet tunnetaan parhaiten elokuvista Muumio ja Muumion paluu, joissa hän esitti Anck-su-namunia. == Elokuvat == *Mundo para Julius, Un (2008) *Zapata - El sueño del héroe (2004) *Mindhunters (2004) *Muumion paluu (2001) *Turn It Up (2000) *San Bernardo (2000) *Facade (2000) *Committed (2000) *Muumio (1999) *No Vacancy (1999) *Beowulf (1999) *Eruption (1997) *Jaguar, Le (1996) ==Lähteet== == Aiheesta muualla == * *Kotisivut Luokka:Venezuelalaiset näyttelijät Luokka:Vuonna 1971 syntyneet Luokka:Elävät henkilöt
Robert Hays

Robert Hays (s. 24. heinäkuuta 1947 Bethesda, Maryland) on yhdysvaltalainen näyttelijä. Hänet muistetaan parhaiten rooleista elokuvissa Hei, me lennetään! (1980) ja Hei, taas me lennetään! (1982). Hänet on nähty myös useissa lyhytikäiseksi jääneissä televisiosarjoissa. Hays oli vuosina 1990–1997 naimisissa laulaja-näyttelijä Cherie Currien kanssa ja sai hänen kanssaan pojan.http://www.imdb.com/name/nm0001332/bio == Lähteet == Luokka:Yhdysvaltalaiset elokuvanäyttelijät Luokka:Yhdysvaltalaiset televisionäyttelijät Luokka:Vuonna 1947 syntyneet Luokka:Elävät henkilöt
Kääntöpöytä

Kääntöpöytä eli kääntölavaAlameri, Katajisto & Keränen 2017, s. 43 (tai kääntötaso) on keskusakselin ja ympyränmuotoisen kiskotuksen varaan sijoitettu, yleensä 360 astetta kääntyvä silta, jonka päälle veturi voidaan ajaa ja sitten kääntää haluttuun suuntaan. Laivoissa (kuten S/S Viking) on käytetty autojen kääntöpöytiä. Vaihtoehtoisesti kääntöpöytähttp://www.alvarinmetalli.fi/alvarinmetalli/?portfolio=kaantopoyta-2 luettu 16.11.2016 on sama kuin pyöröpöytä (rotary table) eli jakopöytä eli indeksipöytä, metallityössä käytetty tarkkuuslaite. Sen avulla operaattori voi porata tai katkoa työkappaletta täsmälleen tasavälein kiinteän akselin suhteen. Veturien niin sanotun sektoritallin yhteydessä kääntötaso on välttämätön: sen avulla veturit voidaan jakaa omiin talleihinsa, jolloin riittää yksi tuloraide ja tallien omat raiteet, kun pöytä voidaan kääntää vuorotellen kunkin tallin kohdalle. Tavallisimmin pöytää käytetään veturin ympäri kääntöön, jotta keula saadaan ajosuuntaan. Pyörityskoneistot ovat pääosin sähkömekaanisia. Joissakin paikoissa, kuten Hyvinkäällä ja Porvoossa, ne ovat kuitenkin käsin pyöritettäviä vaihteiston avulla. Suomessa ei ole ollut tapana peittää kääntöpöydän monttua lankuilla. Lunta voitiin lapioida kuopasta pois.Alameri, Katajisto & Keränen 2017, s. 52 Joissain montuissa oli käytössä höyryllä toimiva lumensulatus. ==Lähteet== * * Suomen Rautatiemuseo ===Viitteet=== ==Aiheesta muualla== Luokka:Rautatietekniikka Luokka:Höyryveturit
Vevay

Vevay on kaupunki Indianassa, Yhdysvalloissa. Se kuuluu Switzerlandin piirikuntaan ja on sen pääkaupunki. Vevayn asukasluku oli vuoden väestönlaskennassa 1 735\. United States Census Bureaun mukaan pinta-ala on 4,0 km², josta 3,25 % on vettä. Kaupunki sijaitsee Ohiojoen varrella. Vevayn väestöstä 98,67 % on valkoisia. Afroamerikkalaisia on 0,23 %. Tunnettuja asukkaita ovat näyttelijä Ken Maynard sekä maailman vanhimpiin ihmisiin kuulunut Bertha Fry (1893–2007). == Lähteet == == Aiheesta muualla == Luokka:Indianan kaupungit
Mikromekaanikko

Mikromekaanikko on mekaniikan, elektroniikan ja optiikan ammattilainen, jonka erityisaloja ovat pienet laitteet ja koneet, mittarit, instrumentit ja prototyypit. Mikrometritasolle ulottuva pienuus on kannettavuuden ja pienen tehontarpeen lisäksi eduksi nopeudessa, edullisuudessa ja luotettavuudessa. Mikromekaanikon taidoissa korostuvat kokoluokan vaatima erityisen suuri tarkkuus ja puhtaus sekä käsityössä että työstökoneiden käytössä. Tavallisia työtehtäviä ovat laitteiden suunnittelu, valmistus, tarkastus, säätö, huolto, vianetsintä ja korjaus. Ammatin taustalla ovat korkean teknologian tarkkuusteollisuudessa työskennelleet kellosepät. Kelloseppäkoulu on kouluttanut mikromekaanikkoja vuodesta 1997. Luokka:Toisen asteen tutkinnot Luokka:Teknisen alan ammatit Luokka:Tekniikan ja liikenteen alan tutkinnot
M/S Finnarrow

M/S Finnarrow () on RoPax IV Arrowin omistama ro-ro/matkustaja-alus. Aluksen rakensi Pt Dok Kodja Bahri vuonna 1996 Jakartassa, Indonesiassa. Finnarrowilla on kuollutta painoa 6 124 tonnia ja sen jääluokitus on 1A eli alus pystyy liikennöimään useimmissa jääolosuhteissa yksin, ilman jäänmurtajan apua. Alus on rekisteröity Ruotsin lipun alle ja sen kotisatama on Malmö. Toukokuusta 2007 lähtien Stena Line on operoinut aluksella Karlskronan ja Gdynian välillä. == Käyttöhistoria == 28\. syyskuuta 1992 alus laskettiin vesille. Rakennusvaiheessa telakalla ilmeni tekninen ongelma ja aluksi alusta suunniteltiin vuokrattavaksi TT-Linen Travemünden ja Trelleborgin väliseen liikenteeseen. Vasta 19. huhtikuuta 1996 rouva Marianne Nilsson kastoi aluksen Jakartassa. Nimi oli Gotland. Kastamisen jälkeen alus luovutettiin Rederi AB Gotlandin omistukseen, joka rekisteröi aluksen Ruotsin lipun alle. Kotisatamaksi tuli Gotlannissa sijaitseva Visby. Helmikuusta 1997 16. maaliskuuta saakka alus oli vuokrattuna Tor Linen Göteborgin ja Gentin väliseen liikenteeseen. Huhtikuussa ruotsalainen Nordic Trucker Line vuokrasi aluksen Oxelösundin ja Pietarin väliseen liikenteeseensä. Kesäkuussa alus vuokrattiin SeaWind Linelle, reitille Turku–Tukholma. === Finnlinesin omistukseen === 17\. joulukuuta 1997 Finnlines osti aluksen ja rekisteröi sen Suomen lipun alle. Kotisatamaksi tuli Helsinki. 19. joulukuuta alus sai nykyisen Finnarrow-nimensä. 31. joulukuuta 1997 ja 26. toukokuuta 1998 välisen ajan Finnarrow liikennöi Helsingin ja Travemünden välillä. 2\. heinäkuuta 1998 alkaen Finnlink aloitti liikennöinnin aluksella linjalla Naantali–Kapellskär. Liikenne loppui tuolla välillä joulukuussa 2002. Tammikuun alussa 2003 Finnarrow rekisteröitiin Finnlinesin ruotsalaisen tytäryhtiön, Nordö Linkin omistukseen. Nordö Link aloitti liikennöinnin aluksella reitillä Travemünde–Malmö. 2. tammikuuta Finnlink aloitti jälleen liikenteen Finnarrowilla Naantalin ja Kapellskärin välillä. Tammikuun alussa 2006 Nordö Link siirsi aluksen jälleen Malmön ja Travemünden välille. 31. maaliskuuta 2007 Scandlines vuokrasi aluksen. Maaliskuusta toukokuun alkuun Finnarrow liikennöi Rostockin ja Ventspilsin välillä. 27. huhtikuuta Stena Line vuokrasi aluksen ja 7. toukokuuta se siirtyi nykyiselle reitilleen, Gdynian ja Karlskronan välille. 4\. joulukuuta 2007 samana päivänä perustettu malmöläinen RoPax IV Arrow AB osti aluksen. == Lähteet == == Aiheesta muualla == *Fakta om Fartyg – M/S Gotland *Finnarrowista Finnlinesin sivuilla *The ferry site – M/F Finnarrow Finnarrow Finnarrow
Anonymous (yhtye)

Anonymous on andorralainen vuonna 2004 perustettu punk rock -yhtye, joka osallistui vuoden 2007 Eurovision laulukilpailuun Andorran edustajana kappaleellaan ”Salvem el món”. Yhtye sijoittui semifinaalissa 12:nneksi eikä päässyt finaaliin. Sijoitus on Andorran paras sijoitus euroviisuissa kautta aikojen. Yhtyeen esikuvia ovat muun muassa Blink-182 ja Sum 41. Yhtye laulaa katalaaniksi ja englanniksi. ==Albumit== * Anonymous (Demo) == Jäsenet == * Niki Francesca – kitara, laulu * Alejandro Martínez – kitara, taustalaulu * Guillem Gallego – rummut * Cristian Narváez – basso, taustalaulu ==Lähteet== Luokka:Pop punk -yhtyeet Luokka:Andorran euroviisuedustajat Luokka:Vuoden 2007 euroviisuedustajat